Па сутнасьці, ва ўсходняй Царкве ВКЛ была праведзена рэформа, вынікі якой можна параўнаць з вынікамі рэформы патрыярха Нікана ў Расеі. Кіраваць Царквой працягваў той самы мітрапаліт, тыя ж япіскапы, у тых жа япархіях, у тых самых цэрквах вялі службы пераважна тыя ж сьвятары, служылі ўсё тую ж усходнюю літургію, а на службу хадзілі тыя самыя вернікі. Якая ж гэта новая Царква? Самі прадстаўнікі рэфармаванай Царквы амаль ніколі не казалі пра яе стварэньне ў 1596 г. Яны прасочвалі яе існаваньне ад самых раньніх часоў хрысьціянства.